[{"text_idx": "#000001", "text": "Eestis pole just palju ettevo\u0303tteid, mille algusaegadele tagasi vaadates saaks ra\u0308nnata la\u0308bi erinevate riigikordade, kahe maailmaso\u0303ja, Vabadusso\u0303ja ja mitme po\u0303lvkonna ning liikuda u\u0308hest aastasajast teise. AS Silikaat on just sellise mastaabi ja va\u0308a\u0308rika ajalooga ettevo\u0303te."}, {"text_idx": "#000002", "text": "Saksa keemik dr Wilhelm Michaelis to\u0308o\u0308tas 1880. aastal va\u0308lja ko\u0303rgro\u0303hul autoklaavis silikaattelliste valmistamise tehnoloogia. 19 aastat hiljem oli see tehnoloogia Eestisse jo\u0303udnud \u2013 1899. aasta kevadel ostis a\u0308rimees Martin Bo\u0308ckler Tallinnas ta\u0308napa\u0308evase Ja\u0308rve Keskuse kohal tehase rajamiseks 76 500 m2 suuruse kinnistu. Silikaattelliste valmistamiseks vajalikku po\u0303hitoorainet liiva leidus siinkandis piisavalt ja puudust ei tulnud ka teisest vajalikust toorainest \u2013 la\u0308hiu\u0308mbrusesse ja\u0308i mitu lubjatehast, mis seda pakkusid. Algav majanduskriis to\u0303mbas Bo\u0308ckleri plaanidele aga kriipsu peale ja uus tehas tootmiseni ei jo\u0303udnudki."}, {"text_idx": "#000003", "text": "1910. aastaks oli majanduslik olukord stabiliseerunud ja tehas oli jo\u0303udnud omanikku vahetada. Silikaattelliste tootmise alguseks Eestis vo\u0303ibki lugeda aastat 1910, kui to\u0308o\u0308d alustas uue omaniku, a\u0308rimehest inseneri Oskar Ambergi Tallinna silikaattelliskivi vabrik O. Amberg ja Ko."}, {"text_idx": "#000004", "text": "Tehasel la\u0308ks ha\u0308sti, aastas toodeti 2,5 \u2013 3 miljonit tellist ja to\u0308o\u0308lisi oli kokku 15. No\u0303udlust kivide ja\u0308rgi jagus. Alustati Peeter Suure merekindluse ehitusto\u0308o\u0308dega, mille mitmete erifunktsiooniliste rajatiste tarbeks la\u0308ks vaja suurtes kogustes silikaattelliseid; lisaks laevaehitustehased ja so\u0303jasadam \u2013 Vene so\u0303java\u0308est sai Ambergi tehase toodangu u\u0308ks peamisi tellijaid. Silikaattellistest ehitatud Estonia teatrihoone valmis 1913. aastal. Vabrikant Oskar Amberg kuulus samuti Estonia osau\u0308henduse juhatusse."}, {"text_idx": "#000005", "text": "Tehase tegevus seiskus esimese maailmaso\u0303ja keerises 1916. aastal. Kuid 1923. aastal alustas tehas taas tootmisega ja seda juba osau\u0308histu Silikat nime all. 1930. aastatel oli tehases to\u0308o\u0308lisi u\u0308le 40 ja aastas toodeti 7,5 miljonit silikaatkivi."}, {"text_idx": "#000006", "text": "Silikat natsionaliseeriti 1940. aastal ja liideti Ma\u0308nnikul 1937. aastal tootmist alustanud osau\u0308hendusega Silikaatkivitehas Kvarts. Tehas to\u0308o\u0308tas tippaegadel kolmes vahetuses ja enamus toodangust la\u0308ks otse teistesse liiduvabariikidesse edasi mo\u0308o\u0308da raudteed, mille ro\u0308o\u0308pad algasid tehase ukse eest."}, {"text_idx": "#000007", "text": "Enamus toodangust la\u0308ks otse teistesse liiduvabariikidesse edasi mo\u0308o\u0308da raudteed, mille ro\u0308o\u0308pad algasid tehase ukse eest"}, {"text_idx": "#000008", "text": "1950. aastatel toimusid suured arengud, ta\u0308iustati tehnoloogiaid, laiendati tootmist ja rekonstrueeriti tehaseid. Liiva kaevandamisega Ma\u0308nniku karja\u0308a\u0308ris alustati 1953. aastal ja uus ehitusmaterjalide tehas avati 1958. aastal. Nu\u0308u\u0308d toodeti aastas juba 150 miljonit silikaattellist. Algust oli tehtud ka silikaltsiitplokkide katsetootmisega."}, {"text_idx": "#000009", "text": "Pinnasepumpa kasutatakse liiva veealuseks kaevandamiseks"}, {"text_idx": "#000010", "text": "Enne 1951. aastat ka\u0308is liiva ja telliste laadimine ka\u0308sitsi"}, {"text_idx": "#000011", "text": "1960. ja 1970. aastad mo\u0308o\u0308dusid uusi tooteliine avades. Hakati tootma ruberoidi ja kipsist vaheseinaplaate. Avati reliinitsehh, mis oli tollases Eestis esimene ja ainus po\u0303randakatteid tootev u\u0308ksus. 1973. aastal u\u0308hendati Ma\u0308nniku ja Silikaadi tehased u\u0308heks tootmiskoondiseks, misla\u0308bi moodustus 1800 to\u0308o\u0308tajaga suurettevo\u0303te. Po\u0303hiliseks toodanguks ja\u0308i aga silikaattellis."}, {"text_idx": "#000013", "text": "Eesti taasiseseisvumine markeeris sotsialistliku suurto\u0308o\u0308stuse lo\u0303ppu \u2013 tootmiskoondisest Silikaat sai riiklik aktsiaselts. See erastati 1995. aastal suurettevo\u0303tja Vello Kunmani poolt ja traditsioonilist silikaatkivide tootmist ning va\u0308a\u0308rika ajaloo kirjutamist ja\u0308tkati AS Silikaat nime all."}, {"text_idx": "#000014", "text": "Silikaat Grupi arendustes kasutatakse ehitusel just vastupidavat silikaatkivi"}, {"text_idx": "#000015", "text": "Ta\u0308na kuulub AS Silikaat koos 35 kodumaise ettevo\u0303ttega Silikaat Grupi kontserni. AS Silikaat on aastate jooksul panustanud tootearendusse laiendades seela\u0308bi oma tooteportfelli ning avardanud tegevusvaldkondi. Tallinna piirkonnas kuulub ettevo\u0303ttele 400 hektaril neli karja\u0308a\u0308ri ja kaevanduspiirkondi ka mujal Eestis. Ta\u0308nasel pa\u0308eval kuulub ettevo\u0303tte tegevusvaldkondade hulka ehitusmaterjalide tootmine (silikaattellised, ja -plokid, kuivsegud, kuivliivad) ja looduslike liivade kaevandamine (ehitus- ja ta\u0308iteliiv)."}, {"text_idx": "#000016", "text": "AS Silikaat varustab ehitusliivaga paljusid riikliku ta\u0308htsusega ehitus- ja infrastruktuuri objekte ning so\u0303elutud kuivliiva tarnitakse riigihanke korras Eesti suurimatele soojuselektrijaamadele.\nToodangut eksporditakse ka Skandinaavia ja Balti riikidesse."}, {"text_idx": "#000018", "text": "Alates 2013 sertifitseerib ettevo\u0303tte oma kvaliteedi- ja keskkonnajuhtimissu\u0308steemi vastavalt ISO 9001:2015 ja ISO 14001:2015 standarditele, mis na\u0308itab toodangu ko\u0303rget kvaliteeti, ettevo\u0303tte efektiivset ja ta\u0308napa\u0308evast toimimist ning panust keskkonda. Ma\u0308nniku kaevandusalal on leitud mitmeid haruldasi kaitsealuseid liike nagu ko\u0303re ja kivisisalik, aga ka mustra\u0308hni, no\u0303mmelo\u0303okese ja va\u0308iketu\u0308lli elupaiku. Koosto\u0308o\u0308s teadlastega rajatakse nende elupaikade sa\u0308ilitamiseks ko\u0303ik vajalikud tingimused: kaitsealustele kivisisalikele on liivakarja\u0308a\u0308ridesse rajatud 7,5 kilomeetri pikkused jooksurajad ning koosto\u0308o\u0308s liigiekspertidega on tehtud tiike ko\u0303redele. Ma\u0308nniku karja\u0308a\u0308r on maailma ko\u0303ige po\u0303hjapoolsem koht, kus saab mo\u0303nel kevado\u0303htul kuulda ko\u0303rede laulu ja igal aastal ka\u0308ib seda uudistamas ja\u0308rjest enam looduseso\u0303pru. Ma\u0308einstituut omistas esmakordselt Eestis tehtud kivisisalike jooksuraja eest AS Silikaadile ka ma\u0308enduse keskkonnateo tiitli."}, {"text_idx": "#000019", "text": "Kaitsealuse ko\u0303re arvukus on hakanud to\u0303usma"}, {"text_idx": "#000020", "text": "Anname parima, et karja\u0308a\u0308rialad oleksid ku\u0308lastajatele vo\u0303imalikult ohutud"}, {"text_idx": "#000021", "text": "Lisaks sellele, et Silikaadi kollektiiv peab ta\u0308htsaks loodust, on meile oluline, et maha ja\u0308a\u0308nud karja\u0308a\u0308rid saaksid korda ning oleksid inimestele ohutud. Silikaadil on tulnud tegeleda ka ohtliku probleemiga \u2013 No\u0303ukogude so\u0303java\u0308e lo\u0303hkekehad Ma\u0308nniku karja\u0308a\u0308ris. Koosto\u0308o\u0308s Pa\u0308a\u0308steametiga on viimastel aastatel leitud ja kahjutuks tehtud tuhandeid lo\u0303hkekehi.\nSoovime tagada ko\u0303igile Ma\u0308nniku metsa ja ja\u0308rvede a\u0308a\u0308rde vaba pa\u0308a\u0308su ning tahame, et inimesed saaksid seal ohutult ja mo\u0303nusalt aega veeta, olgu tegemist so\u0303java\u0308elaste, mootorratturite, koerakasvatajate, kalameeste vo\u0303i ujujatega."}, {"text_idx": "#000022", "text": "AS Silikaat ajalugu on sarnane kogu Eestimaa to\u0308o\u0308stuse ja ettevo\u0303tluse arengulooga. 110 aasta jooksul omandatud teadmised ja kogemused aitavad meil teha kaalutletud ja la\u0308bimo\u0303eldud otsuseid ning on tugevaks vundamendiks ettevo\u0303tte tulevikuplaanide ehitamisel."}, {"text_idx": "#000024", "text": "AS Silikaat lo\u0303petab telliste tootmise ning keskendub liiva kaevandamisele ja to\u0308o\u0308tlemisele"}, {"text_idx": "#000025", "text": "Silikaattellisest korstnapits on Eestile ainuomane traditsioon"}, {"text_idx": "#000026", "text": "Miks eelistada maja sise- ja va\u0308lisseinte ehitamisel silikaatplokki"}, {"text_idx": "#000027", "text": "Maja ehituse planeerimist tuleks alustada otsusest, millistest materjalidest maja ehitada"}, {"text_idx": "#000028", "text": "Silikaat AS sai EAS-ilt to\u0308o\u0308stuse digitaliseerimise projekti raames toetust digidiagnostika la\u0308biviimiseks."}, {"text_idx": "#000029", "text": "Digidiagnostika eesma\u0308rgiks on ettevo\u0303tte digitaliseerituse ja automatiseerituse tasemele hinnangu andmine, sellega seotud arengukohtade kaardistamine ning konkreetsete lahenduste va\u0308lja pakkumine, mille tulemusena to\u0303useb ettevo\u0303tjate teadlikkus digitaliseerimise ja automatiseerimise mo\u0303judest ettevo\u0303tja majandusna\u0308itajatele. Silikaat AS projekti la\u0308biviimise aeg oli 2020 a. I kvartal."}, {"text_idx": "#000030", "text": "Meie missioon on maksimaalselt maavara va\u0308a\u0308rindada, tagades ko\u0303rget kvaliteeti, pidevalt areneda ja tegutseda ja\u0308tkusuutlikult."}, {"text_idx": "#000031", "text": "Meie visioon on olla koduturul eelistatuim liiva kaevandaja, kes pakub kvaliteetset looduslikku materjali ja va\u0308a\u0308rtustab kindlat ja pikaajalist koosto\u0308o\u0308d."}]